《送马仲高北上 其一》
明代·韩上桂

京北有高台，下瞰易水流。云是郭隗时，实佐燕昭谋。

本为孤羁客，语合遂见收。黄金空突兀，骏骨谁能酬。

斯人不可见，嗟哉成荒丘。君今挺高足，杳若控仙虬。

青云纷四映，赤电飙然浮。愿言弘此谟，庶以干王侯。

作者简介：明广东番禺人，字孟郁，号月峰。幼时家贫，喜读书。向人借《二十一史》，浏览一月，即默识大略。万历二十二年中举。授国子监丞。转永平府通判。巡抚方一藻以其才荐。崇祯末闻帝死讯，愤恨死。